b'\n_START_ARTICLE_\nOptin\xc4\x97 apgaul\xc4\x97\n_START_SECTION_\nOptin\xc4\x97s apgaul\xc4\x97s neuromoksluose ir kognityviniuose moksluose\n_START_PARAGRAPH_\nOptin\xc4\x97s apgaul\xc4\x97s padeda tirti smegen\xc5\xb3 ir aki\xc5\xb3 veikimo principus, daugelis neuromoksl\xc5\xb3 \xc5\xa1ak\xc5\xb3 bent i\xc5\xa1 dalies u\xc5\xbesiima optini\xc5\xb3 apgauli\xc5\xb3 tyrin\xc4\x97jimu. Mokslininkai mano, kad optin\xc4\x97s apgaul\xc4\x97s atsiranda d\xc4\x97l akyse prasidedan\xc4\x8dio ir smegenyse besibaigian\xc4\x8dio i\xc5\xa1orinio pasaulio suvokimo per akis. T.y., jau akies dugne, t. y., tinklain\xc4\x97je, prasideda vizualinis suvokimas: tinklain\xc4\x97je yra neuron\xc5\xb3 sluoksnis, kuriame neuronai ir kit\xc5\xb3 tip\xc5\xb3 l\xc4\x85stel\xc4\x97s yra sujungti taip, kad atlieka dal\xc4\xaf vaizdo apdorojimo (angl. image processing). \xc5\xa0is duomen\xc5\xb3 apdorojimas vyksta ir smegenyse, kur galutinai (taip manoma) yra suvokiamas i\xc5\xa1 aki\xc5\xb3 at\xc4\x97j\xc4\x99s signalas - vaizdas. Kadangi \xc5\xa1is apdorojimas kartu rei\xc5\xa1kia ir perdirbim\xc4\x85 bei kai kuri\xc5\xb3 element\xc5\xb3 supaprastinim\xc4\x85, o kit\xc5\xb3 element\xc5\xb3 pary\xc5\xa1kinim\xc4\x85 (pvz., spalva viename i\xc5\xa1 paveiksl\xc5\xb3 yra suvokiama skirtingai priklausomai nuo aplinkos; taip pat vaizdo, matomo akimis, centras skiriasi nuo periferijos, k\xc4\x85 parodo kitas paveikslas; taip pat forma/daiktas - du arba daugiau daikt\xc5\xb3 gali b\xc5\xabti regimi tame pa\xc4\x8diame pie\xc5\xa1inyje, fotografijoje, ar realiam erdviniame (3D) k\xc5\xabrinyje, arba net gamtoje; kiti paveikslai: subjektyvus objekt\xc5\xb3 ilgis d\xc4\x97l perspektyvos realyb\xc4\x97j (3D) ir perspektyvos (plok\xc5\xa1\xc4\x8diame, 2D) paveiksle. \xc5\xa0itoks mokslinis modelis leist\xc5\xb3 ilgainiui su\xc5\xbeinojus visus neuron\xc5\xb3 ir pagalbini\xc5\xb3 l\xc4\x85steli\xc5\xb3 susijungimus/kontaktus atkurti optin\xc4\x99 apgaul\xc4\x99/iliuzij\xc4\x85 dirbtinai, pvz., kompiuteryje. Jau dabar yra vykdomos smegen\xc5\xb3 dali\xc5\xb3 simuliacijos, primityvi\xc5\xb3 neuronini\xc5\xb3 tinkl\xc5\xb3 tyrimas. Prie to prisideda ir informatikos mokslas, nes superkompiuteriuose yra vykdomas intensyvus ir ekstensyvus vaizdo apdorojimas ir tai padeda kurti naujus, geresnius ir greitesnius algoritmus.'